


Pwrpas yr aseiniad hwn yw gwerthuso'r defnydd o’r raddfa Leuven (Laevers a Heylen, 2003) fel offeryn ymchwil asesu. Byddaf yn archwilio pwrpas ymchwil mewn addysg a sut mae arsylwi ac asesu dysgu yn arwain at amgylchedd dysgu effeithiol. Mae’n bwysig bod gan bob dosbarth amgylchedd sy’n annog dysgu effeithiol ac annibyniaeth. Mae amgylchedd dysgu effeithiol yn cynnwys corneli gweithgareddau er enghraifft cornel darllen a mathemateg. Lle mae’r plant yn gallu mynd i yn annibynnol. Yn ogystal â hyn mae angen dosbarth golau efo lluniau ac ardal tu allan sy’n annog plant i eisiau dysgu ac i fuddio’r disgyblion (Learning Curve Education, 2009). Yn ôl Rylands (2016) er bod ystafell ddosbarth disglair a chyfeillgar yn elfen allweddol, mae'n bwysig peidio â gorwneud. Dylai'r waliau gael arddangosfeydd ond ni ddylent fod yn orlawn, oherwydd gallai hyn arwain at dynnu sylw'r plant. Rwy'n teimlo y gall arddangosfeydd atgyfnerthu'r pynciau sy'n cael eu haddysgu ac y gallant ddefnyddio crefftau a chwarae allanol i wella dysgu.

 Mae ymchwil mewn addysg yn bwysig ac yn fuddiol, gan ei fod yn caniatáu ar gyfer datblygiadau newydd mewn addysg a all helpu athrawon i wella eu ffordd o addysgu (Bourke a Loveridge, 2017, tud.207).Dyma beth mae addysgeg y cyfnod sylfaen yn cynnwys, defnyddio gwahanol ddulliau addysgu i fuddio pob disgybl. Mae’n bwysig i ddefnyddio amrywiaeth o dechnegau oherwydd mae pob plentyn yn dysgu mewn gwahanol ffordd (Pashler et al. 2008, tud.106). Creodd Fleming (1992) model VARK sydd i’w weld isod-
Mae hyn yn dangos y wahanol ffyrdd mae plant yn dysgu sef yn weledol, clywedol wrth darllen ac ysgrifennu ac yn cinesthetic. Wrth i athrawon ddefnyddio amrywiaeth o strategaethau a dulliau i addysgu maen nhw’n addysgu’n effeithiol (Hendrick& Macphearson, 2017). Mae athrawon yn cyflawni hyn trwy arsylwi ymatebion y disgyblion sy'n bwysig i ddarganfod teimladau, diddordebau, rhyngweithio ag eraill pob plentyn a monitro pethau fel ymddygiad a dealltwriaeth (Professional association for childcare and early years, 2016).


[image: ]





Ffigwr 1-Fleming (1992)


Dull arsylwi yw graddfa Leuven (Laevers a Heylen, 2003) sy'n seiliedig ar arsylwi’n uniongyrchol tra bo'r rhan fwyaf o ddulliau  asesu yn canolbwyntio ar brofi trwy recordio sgôr neu radd ar gyfer y dasg. Mae graddfa Leuven yn edrych ar 2 adran ar wahân – Ymglymiad a Lles, heb unrhyw bwysau yn cael ei roi ar y plentyn i berfformio'n dda. Mae pob un yn cynnwys 5 ardal sy'n amrywio o isel iawn i uchel iawn. Mae ochr isel iawn y raddfa ymglymiad yn awgrymu bod y plentyn yn absennol yn y gweithgaredd ac efallai y bydd yn edrych o gwmpas i weld beth mae eraill yn ei wneud. Tra bod ochr uchel iawn y raddfa yn awgrymu bod y plentyn yn canolbwyntio ar y gweithgaredd ac mae'n ymddangos bod ganddo ddiddordeb trwy gydol y cyfnod arsylwi (Laevers, 2005). Mae ochr isel iawn y raddfa llesiant yn awgrymu bod y plentyn yn dangos arwyddion o anghysur fel crio ac yn osgoi cyswllt ag eraill, ond mae ochr uchel iawn y raddfa yn awgrymu bod y plentyn yn llon ac wedi ymlacio. Y isaf yw’r sgôr ar y raddfa y lleiaf tebygol yw bod dysgu’n digwydd. Gall athro defnyddio amrywiaeth o ddulliau i sicrhau bod yr addysgu'n effeithiol ac i sicrhau bod y plant yn deall cyn cynnal asesiadau. Gall dysgu gymryd llawer o gyfeiriadau ac nid yw bob amser yn dilyn y cynllun y gallai'r athro fod wedi'i baratoi (Woods, 2016). Fel y gwelais yn yr ystafell ddosbarth byddai'r plant yn dilyn fy nghyfarwyddiadau ond, pan orffennodd un plentyn o flaen y lleill gofynnodd a allai gwblhau darn o waith roeddwn i wedi'i roi i grŵp arall yn y bore. Mae hyn yn adlewyrchu gwaith Laevers (2005) a ysgrifennodd fod annog y math hwn o ymddygiad i gwrdd â heriau addysgu i wella dysgu sy'n helpu i ddatblygu oedolion sy'n hyderus, yn greadigol, yn chwilfrydig ac yn iach yn feddyliol.
Mae addysgu uniongyrchol yn caniatáu i'r athro deilwra'r addysgu i anghenion y myfyrwyr, a all gynnwys gwahaniaethu rhwng y gwahanol grwpiau gallu yn y dosbarth (Ofsted, 2015). Pan fydd oedolyn yn cymryd rhan mewn gweithgaredd mae'r plant yn tueddu i ddweud na allant wneud rhywbeth ond trwy weithio gyda chyfoedion maent yn llai tebygol o gwestiynu eu gallu a magu hyder (Anderson et al. 2003). Cytunodd Whitbread et.al (2005, tud.42) â hyn gan nodi er y gallai plant fod yn gweithio'n annibynnol bydd angen arweiniad arnynt o hyd, oherwydd gall y dasg gymryd mwy o amser na phe bai'n cael ei chyflawni fel tasg dan gyfarwyddyd.

Atgyfnerthodd Dubiel (2014) waith Leuven sy'n canolbwyntio'n gryf ar bwysigrwydd yr ansawdd a'r broses o ddysgu ac i fonitro dros gyfnod o amser i sicrhau bod y canlyniadau yn gywir (Laevers, 2011). Dyma un feirniadaeth o’r raddfa Leuven gan na fydd y plant sy'n cael eu harsylwi yn aros ar yr un lefel a gofnodwyd yn yr arsylwad cyntaf, byddant yn gwella wrth iddynt gael gwell dealltwriaeth o'r pwnc. Rwy'n teimlo y byddai'r ffordd y byddwn i'n defnyddio’r raddfa Leuven (Laevers a Heylen, 2003) bydd ar ddechrau dysgu pwnc ac ar y diwedd gan y byddai hyn yn dangos dysgu dros amser ac yn gwerthuso effeithiolrwydd yr addysgu a'r dysgu sydd wedi'i gymryd lle. Yn ôl Laevers (2005), a greodd y raddfa, y mwyaf o brofiad sydd gan yr athro yr uchaf bydd ymglymiad y plant, cafodd hyn ei ddangos ym mhrosiect Dysgu Cynnar Effeithiol yn 1993 (Bertram and Pascal, 1993), a wnaeth darganfod bod y canlyniadau a gafwyd yn gallu dibynnu ar ba mor effeithiol yw’r athro wrth sicrhau bod y plant yn dangos diddordeb yn y gweithgaredd ac felly i gyd yn cymryd rhan. Wnaeth Laevers (2011) darganfod bod y raddfa yn caniatáu i ymarferwyr arsylwi eu disgyblion er mwyn darganfod a oes angen iddynt helpu'r plentyn i wella ei ymglymiad neu ei les. Gyda'r gefnogaeth gywir, gall plant ddod yn oedolion hunan-hyderus ac iach yn feddyliol sy'n greadigol ac wedi'u trefnu'n dda. Mae hyn yn adlewyrchu 4 diben y cwricwlwm newydd sef sicrhau bod plant yn datblygu i ddod yn ddysgwyr uchelgeisiol a galluog, yn gyfranwyr mentrus a chreadigol, yn ddinasyddion moesegol ac yn wybodus, ac yn unigolion iach hyderus (Hwb, 2020).
Wrth gynnal ymchwil mae'n bwysig iawn i ddeall unrhyw faterion moesegol a all godi. Mae angen gydsyniad yr holl gyfranogwyr gan gynnwys rhieni'r plant dan sylw, gellir eu tynnu'n ôl ar unrhyw adeg (Hammersley & Traianou, 2012). Wrth ofyn am gydsyniad i gymryd rhan mae'n bwysig bod yr ymchwilwyr yn ymwybodol o'r arwyddion nad yw plentyn eisiau cymryd rhan e.e. gall y plentyn fod yn dawel neu yn ymddangos ei fod ddim yn deall (NSPCC, 2020). Os nad yw plentyn neu riant yn cydsynio gallai hyn ddod yn broblem, oherwydd gall y plentyn deimlo ei fod yn cael ei adael allan a allai arwain at fod eisiau cymryd rhan unwaith y bydd y dasg yn cychwyn. Gall y plentyn hefyd fynd i mewn i'r ffrâm lle mae'r fideo yn recordio, sy'n golygu na fydd modd defnyddio'r fideo mwyach (Borovac, 2015, tud.318). Pe tawn i’n wneud fy ymchwil yn ddosbarth byddaf wedi gofyn caniatâd, a chymryd materion moesegol o ddifrif. Byddwn wedi darparu gwybodaeth i'r rhieni am yr ymchwil, pwy sy'n mynd i weld y data a'r hyn yr oeddwn yn gobeithio ei ennill ohono. Byddai hyn wedyn yn caniatáu iddynt roi caniatâd gwybodus i'w plant fod yn rhan ohono. Dylai ymchwilwyr ddim gwahaniaethu yn erbyn unrhyw blentyn ar sail hil, iaith, rhyw neu anabledd wrth berfformio ymchwil, gan y dylai fod yn gynhwysol i bob unigolyn (Graham et al. 2013). Gall trallod gael ei achosi gan unrhyw ymchwil ac mae’n bwysig bod ymchwilwyr yn deall gall rhai pynciau ddod ag atgofion gwael yn ô i rai plant e.e. cam-drin. Gallai fod achos lle mae plentyn yn datgelu camdriniaeth, dylai hyn atal yr ymchwil nes bod diogelwch y plentyn wedi’i sicrhau a dilyn canllawiau priodol (NSPCC, 2020). Mae canllawiau cenedlaethol fel cymdeithasau addysgu a grwpiau amddiffyn plant ar gael i amddiffyn y cyfranogwyr (Laws a Mann, 2004). Ar gyfer fy ymchwil byddaf yn defnyddio fideo 4 sy’n cynnwys 4 disgybl o oed cyfnod sylfaen yn wneud tasg mathemateg am siapau 2D a 3D. Mae’n dasg ymarferol sy’n effeithiol iawn i gael plant i gymryd rhan. 
Yn ystod fy ymchwil defnyddiais raddfa ymglymiad Leuven er mwyn arsylwi 4 disgybl mewn grŵp ffocws. Trwy arsylwi gallwn weld yn glir eu bod i gyd yn rhan o'r gweithgaredd, rhai yn fwy nag eraill. Gofynnwyd i'r plant beth yw siapiau 2D a beth yw siapiau 3D cyn i'r gweithgaredd ddechrau. Atebodd plentyn 1, 2 a 4 gwestiynau a ddangosodd imi eu bod yn deall beth oedd y gwahaniaeth rhwng 2D a 3D. Ymddengys nad oedd plentyn 3 yn deall ar y dechrau ac ar y cyfan nid oedd yn dangos llawer o emosiwn, tra bod y 3 phlentyn arall yn dangos arwyddion o foddhad a dealltwriaeth. Yna roedd yn rhaid i'r plant weithio mewn parau i ddidoli'r siapiau i'r cylchoedd cywir. Dangosodd plentyn 3 fwy o ddealltwriaeth wrth weithio mewn pâr, mae hyn yn awgrymu y gallai'r plentyn hwn weithio'n well gydag eraill gan ei fod i’w weld yn gwella hyder plant (Bertrand, 2019). Gwelais hyn ar fy mhrofiad addysgu proffesiynol (PAP), lle nes i’n siŵr bod y plant yn cael cyfle i weithio mewn parau a grwpiau mewn rhai gwersi, a oedd yn caniatáu i mi weld yn glir pwy oedd yn gweithio’n well gydag eraill. Roeddwn i’n gallu gweld bod plentyn 3 wedi dechrau cymryd rhan yn fwy, trwy helpu’r cyfoedion i ddidoli’r siapau. Erbyn diwedd y gwaith pâr, roedd plentyn 3 ar lefel wahanol o ymglymiad â'r hyn yr oedd arno ar y dechrau. Mae hyn yn dangos pam mae angen defnyddio graddfa Leuven dros gyfnod penodol o amser, gan na fydd plant yn aros ar yr un lefel ar gyfer yr arsylwad cyfan (Laevers, 2011). Credaf y byddai'r plant yn sgorio'n wahanol yn dibynnu ar ba mor brofiadol yw'r asesydd, bydd gen i sgôr wahanol i athro profiadol. Tua diwedd yr arsylwi, roeddwn i'n teimlo bod pob un o'r plant ar lefel 4 graddfa ymglymiad Leuven gan eu bod i gyd yn dangos dealltwriaeth o'r gweithgaredd a phawb yn cymryd rhan yn gyfartal. Felly yn fy marn i mae grŵp ffocws yn ffordd effeithiol o ddysgu plant. Mae'n rhoi cyfle i'r holl blant dan sylw gymryd rhan (Abbott, 2013). Gwelais hyn ar PAP lle cefais ymatebion i'm cwestiynau gan y mwyafrif o blant, o’n dos oedden i’n gweld plentyn a oedd yn dawel byddwn yn gofyn cwestiwn iddo yn bersonol, gan fod hyn yn caniatáu iddyn nhw gael siawns i ateb heb gael eu curo iddo gan y lleill. Pan mae grwpiau ffocws yn ymarferol , mae’r plant i’w weld yn mwynhau nhw’n fwy na pan ddydyn nhw ddim gan fod e’n helpu gwella ymgysylltu ac yn wneud dysgu’n fwy apelgar (McGee, 2013). Ni ofynnodd y plant yn y fideo unrhyw gwestiynau ond roeddent yn gallu ateb cwestiynau a ofynnwyd gan yr athro.

I gloi, mae plant yn dysgu mewn gwahanol ffyrdd ac felly mae'n rhaid i athrawon ddefnyddio amrywiaeth o ddulliau addysgeg i ddarparu ar gyfer pob dysgwr. Mae ymchwil mewn addysg yn caniatáu ar gyfer datblygiadau newydd, sy'n helpu athrawon i wella eu haddysgu. Efallai y bydd y raddfa Leuven yn fwy addas i blant y gallech fod yn poeni amdano ar sail lles ac ymglymiad oherwydd gall eich helpu i ganolbwyntio dysgu ar feysydd lle mae diffyg. Teimlais fod arsylwi gyda’r raddfa ymglymiad Leuven (Laevers a Heylen, 2003) yn eithaf anodd gan fod i’n meddwl bod sgôr pob plentyn yn newid trwy’r arsylwad a bydd canlyniadau’r raddfa yn wahanol, yn dibynnu ar brofiad yr asesydd. Mae’n ymddangos mai’r gefnogaeth orau i’r raddfa bydd i sicrhau bod amgylchedd y dosbarth yn darparu digon o gyfleoedd i’r plant i archwilio a dysgu o’i brofiadau. Pwyslais y raddfa Leuven yw adlewyrchu a gweithredu ar eich canfyddiadau a fydd yn eich helpu i wella'ch addysgu, gwella'r cyfleoedd dysgu a chefnogi datblygiad y plant.
Cyn i mi fynd ar fy lleoliad nesaf, rwy’n credu y byddai'n ddefnyddiol i ddefnyddio fy nghwestiwn ymchwil fy hun i archwilio agwedd arall o addysg gynradd. Y cwestiwn ymchwil yr hoffwn ei archwilio yw 'Sut mae technoleg yn gallu cael eu defnyddio yn yr ystafell ddosbarth?'. Byddai  yn archwilio'r defnydd o iPads yn yr ystafell ddosbarth a sut y gellir defnyddio'r rhain ar gyfer unrhyw bwnc, yn ogystal â phedometrau sy’n gallu cael eu defnyddio mewn mathemateg a ffitrwydd.

Atodiad


	Arsylwad 2 munud gan ddefnyddio’r Raddfa Leuven



Dyddiad:	Amser:
	Beth sy’n cael ei arsylwi?
Ymglymiad

Beth yw’r gweithgaredd?



	1
	Isel iawn
	Plentyn yn ymddangos yn absennol ac nid yw’n dangos egni. Posib eu bod yn edrych o gwmpas yr ystafell i weld beth mae’r eraill yn gwneud.

	2
	Isel
	Fe ymglymwyd y plentyn am ychydig o amser. Adegau o di-gweithgaredd pan fydden nhw’n syllu i’r gofod.

	3
	Canolig
	Plentyn yn brysur gyda’r gweithgaredd ond ar lefel arferol. Dim llawer o arwyddion o gyfranogiad go iawn.

	4
	Uchel
	Plentyn i’w weld yn ymrwymo a’r wers trwy’r amser. Nid yw’n haws ymyrryd ar eu sylw.

	5
	Uchel iawn
	Plentyn yn canolbwyntio’n drylwyr, yn greadigol, yn egnïol ac yn barhaus trwy gydol yr arsylwad.

